proxectonos/corpus_dominio_legal_administrativo_tmp huggingface dataset:
CORRECCIÓN de erros. Orde do 28 de outubro de 2015 pola que se dispón o nomeamento de vogais do Consello Reitor da Axencia Turismo de Galicia.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 27/01/2016

Advertido un erro na Orde do 28 de outubro de 2015, publicada no DOG núm. 247, do 29 de decembro de 2015, cómpre facer a oportuna corrección:
– Na páxina 48885 debe suprimirse o anexo.
RESOLUCIÓN do 15 de marzo de 2016 pola que se dá publicidade á aceptación de renuncia ás axudas de agroambiente e clima, e agricultura ecolóxica ao abeiro da Orde do 10 de marzo de 2015.
Fondo Galego de Garantía Agraria — III. Outras disposicións — 29/03/2016

Mediante a Orde do 10 de marzo de 2015 (DOG núm. 48, do 11 de marzo) a Consellería do Medio Rural e do Mar regulou a aplicación dos pagamentos directos á agricultura e á gandaría e das axudas ao desenvolvemento rural suxeitas ao sistema integrado de xestión e control.
O artigo 28 da citada orde dispón que as resolucións poderán ser notificadas de acordo co establecido no artigo 59.6.b) da Lei 30/1992, do 26 de novembro, de réxime xurídico das administracións públicas e do procedemento administrativo común. De conformidade co establecido no dito artigo, a notificación realizarase mediante a publicación no
Diario Oficial de Galicia
.
Por outra banda, de conformidade co artigo 7.1 da Lei 9/2007, do 13 de xuño, de subvencións de Galicia e o Decreto 7/2014, do 16 de xaneiro, polo que se aprobaron os estatutos do organismo autónomo Fondo Galego de Garantía Agraria (de agora en diante, Fogga), atribuíuse á Dirección do Fogga a potestade de resolver os procedementos de concesión de axudas que se tramiten no ámbito das súas competencias.
Logo do informe da Subdirección Xeral de Xestión da PAC e de acordo coa proposta de resolución da Dirección do Fondo Galego de Garantía Agraria da Consellería do Medio Rural,
En cumprimento do disposto no artigo 91.2 da Lei 30/1992, do 26 de novembro, de réxime xurídico das administracións públicas e do procedemento administrativo común, aceptar a renuncia presentada polos beneficiarios relacionados no anexo e declarar concluso o procedemento iniciado por eles.
Santiago de Compostela, 15 de marzo de 2016
RESOLUCIÓN do 16 de marzo de 2016, da Dirección Xeral de Orientación e Promoción Laboral, pola que se dá publicidade das axudas concedidas ao abeiro da Orde do 30 de decembro de 2014, pola que se establecen as bases reguladoras das axudas e subvencións para os obradoiros de emprego, dentro dos programas mixtos de emprego e formación da Comunidade Autónoma de Galicia, e se procede á súa convocatoria para o ano 2015 (Diario Oficial de Galicia número 7, do 13 de xaneiro).
Consellería de Economía, Emprego e Industria — III. Outras disposicións — 31/03/2016

O artigo 23.7 da orde reguladora dispón que as resolucións de concesión serán obxecto de publicación no Diario Oficial de Galicia, de acordo co disposto na Lei 38/2003, do 17 de novembro, na Lei 4/2006, do 30 de xuño, no Decreto 132/2006, do 27 de xullo, e na Lei 9/2007, do 13 de xuño, de subvencións de Galicia.
En consecuencia,
Ordenar a publicación no Diario Oficial de Galicia das subvencións concedidas con cargo á aplicación orzamentaria 11.03.322A.460.2 para o Programa de obradoiros de emprego dentro dos programas mixtos de emprego e formación da Comunidade Autónoma de Galicia, ao abeiro da Orde do 30 de decembro de 2014 (DOG núm. 7, do 13 de xaneiro de 2015).
Santiago de Compostela, 16 de marzo de 2016
ORDE do 17 de marzo de 2016 pola que se nomean membros do Consello Galego de Consumidores e Usuarios.
Consellería de Economía, Emprego e Industria — II. Autoridades e persoal — 28/03/2016

De acordo coa proposta efectuada pola presidenta do Instituto Galego de Consumo, e en virtude do establecido nos artigos 3.2 e 7.2 do Decreto 127/1998, do 23 de abril, polo que se crea o Consello Galego de Consumidores e Usuarios,
Artigo 1
Nomear como membros titulares do Consello Galego de Consumidores e Usuarios, de acordo co establecido nos artigos 3.2 e 7.2 do Decreto 127/1998, do 23 de abril, polo que se crea o Consello Galego de Consumidores e Usuarios, a Isabel Garrido Blanco e a Josefa Otilia Novegil Villanueva, da Federación de Usuarios y Consumidores Independientes de Galicia (Fuciga).
Artigo 2
Nomear como membros suplentes do Consello Galego de Consumidores e Usuarios, de acordo co establecido nos artigos 3.2 e 7.2 do Decreto 127/1998, do 23 de abril, polo que se crea o Consello Galego de Consumidores e Usuarios, a José Francisco Hurtado Durán e Sandra García Sánchez de Bustamante, da Federación de Usuarios y Consumidores Independientes de Galicia (Fuciga).
Santiago de Compostela, 17 de marzo de 2016
RESOLUCIÓN do 15 de xaneiro de 2016 pola que se dá publicidade aos convenios de colaboración subscritos polo Consello no terceiro cuadrimestre do ano 2015.
Consello da Cultura Galega — III. Outras disposicións — 27/01/2016

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlle publicidade aos convenios de colaboración subscritos polo Consello da Cultura Galega, no terceiro cuadrimestre do ano 2015, os cales se relacionan no anexo a esta resolución.
Santiago de Compostela, 15 de xaneiro de 2016
RESOLUCIÓN do 18 de marzo de 2016 pola que se ordena a publicación da lista definitiva de aspirantes que superaron as probas para a obtención ou ampliación a outros idiomas da habilitación de guías de turismo especializados de Galicia.
Axencia Turismo de Galicia — III. Outras disposicións — 30/03/2016

De acordo co disposto no artigo 14 da Resolución do 31 de agosto de 2015 pola que se convocan os exames para a obtención ou ampliación a outros idiomas da habilitación de guías de turismo especializados de Galicia, dispón que se publiquen no
Diario Oficial de Galicia
as relacións de solicitantes que superaron as probas na dita convocatoria.
Contra esta resolución, que esgota a vía administrativa, os interesados poderán interpor recurso potestativo de reposición ante a persoa titular da Dirección da Axencia Turismo de Galicia, no prazo dun mes contado a partir do día seguinte ao da súa publicación no
Diario Oficial de Galicia
ou poderán interpor directamente recurso contencioso-administrativo ante o Xulgado do Contencioso-Administrativo de Santiago de Compostela, no prazo de dous meses contados desde a mesma data.
Santiago de Compostela, 18 de marzo de 2016
1º. Exame para a obtención da habilitación de guías de turismo especializados de Galicia.
2º. Ampliación de idiomas da habilitación de guías de turismo especializados de Galicia.
RESOLUCIÓN do 21 de marzo de 2016 pola que se procede á publicación dos requirimentos de emenda dos premios e axudas aos proxectos Piloto fábrica 4.0 en Galicia (Piloto fábrica 4.0), cofinanciados polo Fondo Europeo de Desenvolvemento Rexional, no marco do programa operativo Feder Galicia 2014-2020.
Instituto Galego de Promoción Económica — III. Outras disposicións — 30/03/2016

Mediante Resolución do 28 de decembro de 2015 (DOG núm. 247, do 29 de decembro), publicáronse as bases reguladoras dos premios e axudas aos proxectos Piloto fábrica 4.0 en Galicia (Piloto fábrica 4.0), cofinanciados polo Fondo Europeo de Desenvolvemento Rexional, no marco do programa operativo Feder Galicia 2014-2020 e procedeuse á súa convocatoria, en réxime de concorrencia competitiva, para o ano 2016, por trámite anticipado de gasto.
O órgano instrutor do procedemento administrativo previsto no artigo 6 das ditas bases reguladoras está analizando as solicitudes presentadas polos solicitantes que se acolleron á presente convocatoria de axudas.
Nunha primeira fase de revisión identificáronse varios expedientes que non reúnen algún dos requisitos exixidos nas bases reguladoras, polo que resulta procedente efectuar os oportunos requirimentos de emenda.
O artigo 6.3 das bases reguladoras dispón que, de conformidade co establecido nos artigos 59.6.b) e 60 da Lei 30/1992, este requirimento de emenda se realizará preferentemente mediante publicación no Diario Oficial de Galicia e producirá os mesmos efectos que a notificación individualizada. A dita publicación tamén se realizará na páxina web do Igape no enderezo www.tramita.igape.es, onde se establecerá o contido pormenorizado do requirimento que se fai.
En virtude do anterior,
Primeiro. Dar publicidade á relación de solicitantes de premios e axudas xa revisadas que deben ser obxecto de emenda segundo se recolle no anexo a esta resolución.
Segundo. Requirir os solicitantes incluídos nos ditos anexos para que, no prazo de dez días hábiles contados desde o seguinte ao da publicación desta resolución no DOG, emenden a falta ou presenten os documentos preceptivos conforme se lles indique na información detallada do requirimento dispoñible no enderezo www.tramita.igape.es, ao cal accederán a través da aplicación informática habilitada para estas axudas co NIF e código IDE, desde a páxina web do Instituto Galego de Promoción Económica (Igape), na oficina virtual.
Terceiro. De acordo co disposto no artigo 6.1 das bases reguladoras, no suposto de que non se atenda o requirimento no prazo indicado ou se a emenda resulta incompleta ou defectuosa, terase por desistido na súa petición o solicitante e arquivarase o expediente, tras a correspondente resolución que será ditada nos termos previstos no artigo 42 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 21 de marzo de 2016
RESOLUCIÓN do 16 de marzo de 2016, da Dirección Xeral de Orientación e Promoción Laboral, pola que se dá publicidade ás axudas concedidas ao abeiro da Orde do 31 de decembro de 2014 pola que se establecen as bases reguladoras e a convocatoria pública para a concesión de subvencións para a posta en práctica en Galicia de programas integrados para o emprego durante os anos 2015 e 2016 (Diario Oficial de Galicia número 10, do 16 de xaneiro de 2015).
Consellería de Economía, Emprego e Industria — III. Outras disposicións — 30/03/2016

O artigo 8.8 da orde reguladora dispón que as resolucións de concesión serán obxecto de publicación, segundo o establecido no artigo 13.4 da Lei 4/2006, do 30 de xuño, de transparencia e de boas prácticas na Administración pública galega; no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no
Diario Oficial de Galicia
das subvencións concedidas con cargo ás aplicacións orzamentarias 11.03.322A.460.3 e 11.03.322A.481.3 (2014 00583), ao abeiro da Orde do 31 de decembro de 2014 pola que se establecen as bases reguladoras e a convocatoria pública para a concesión de subvencións para a posta en práctica en Galicia de programas integrados para o emprego durante os anos 2015 e 2016 (
Diario Oficial de Galicia
número 10, do 16 de xaneiro de 2015).
Santiago de Compostela, 16 de marzo de 2016
ORDE do 20 de xaneiro de 2016 pola que se fan públicos os anexos da Orde do 28 de decembro de 2015 pola que se establecen as bases reguladoras para a concesión de subvencións, en réxime de concorrencia non competitiva, para a renovación de fachadas e cubertas de lousa, e se procede á súa convocatoria para o ano 2016 (código de procedemento IN314A).
Consellería de Economía, Emprego e Industria — III. Outras disposicións — 27/01/2016

O día 31 de decembro de 2015 publicouse no DOG a Orde do 28 de decembro de 2015 pola que se establecen as bases reguladoras para a concesión de subvencións, en réxime de concorrencia non competitiva, para a renovación de fachadas e cubertas de lousa, e se procede á súa convocatoria para o ano 2016.
Xunto coa citada orde non se fixeron públicos os anexos, polo que cómpre agora a súa publicación.
En consecuencia co anteriormente exposto, no exercicio das facultades que me confire o artigo 4 do Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria, con relación ao artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Único. Facer públicos os anexos da Orde do 28 de decembro de 2015 pola que se establecen as bases reguladoras para a concesión de subvencións, en réxime de concorrencia non competitiva, para a renovación de fachadas e cubertas de lousa, e se procede á súa convocatoria para o ano 2016.
Disposición adicional. Prazo de presentación de solicitudes
O prazo para a presentación de solicitudes, segundo establece o número 2 do artigo 2 da Orde do 28 de decembro de 2015 pola que se establecen as bases reguladoras para a concesión de subvencións, en réxime de concorrencia non competitiva, para a renovación de fachadas e cubertas de lousa, e se procede á súa convocatoria para o ano 2016, rematará o 20 de abril de 2016 (incluído), agás que se produza o suposto de esgotamento de crédito.
Disposición derradeira. Entrada en vigor
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 20 de xaneiro de 2016
RESOLUCIÓN do 18 de marzo de 2016 pola que se ordena a publicación do Acordo do Consello da Xunta de Galicia do 17 de marzo de 2016 polo que se aproba a modificación da relación de postos de traballo da Axencia para a Modernización Tecnolóxica de Galicia.
Consellería de Facenda — III. Outras disposicións — 30/03/2016

A aprobación da modificación de postos de traballo da Axencia para a Modernización Tecnolóxica de Galicia xustifícase polas necesidades funcionais e organizativas da Axencia.
En consecuencia, por proposta da Axencia para a Modernización Tecnolóxica de Galicia e consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 17 de marzo de 2016, adoptou o seguinte acordo:
Primeiro. Apróbase a modificación da relación de postos de traballo da Axencia para a Modernización Tecnolóxica de Galicia, nos termos que se sinalan no anexo a este acordo.
Segundo. Indícase o posto de traballo que cumpre coa excepcionalidade prevista no artigo 92 da Lei 2/2015, do 29 de abril, do emprego público de Galicia (DOG núm. 82, do 4 de maio), e na Resolución do 25 de febreiro de 2016, da Dirección Xeral da Función Pública, pola que se ditan instrucións para a tramitación de relacións de postos de traballo e a determinación dos criterios de excepcionalidade e funcións que definen as características que motivan a especial responsabilidade ou cualificación profesional dos postos de traballo de libre designación, de nivel 28 ou inferior, da Administración da Comunidade Autónoma de Galicia (DOG núm 44, do 4 de marzo), e que se pode cubrir polo sistema de libre designación con convocatoria pública:
Terceiro. Ordénase a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 17 de marzo de 2016, relativo á aprobación da modificación da relación de postos de traballo da Axencia para a Modernización Tecnolóxica de Galicia, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013, sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 18 de marzo de 2016
ORDE do 20 de xaneiro de 2016 pola que se fan públicos os anexos da Orde do 28 de decembro de 2015 pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con tella cerámica, e se procede á súa convocatoria para o ano 2016 (código de procedemento IN423B).
Consellería de Economía, Emprego e Industria — III. Outras disposicións — 27/01/2016

O día 31 de decembro de 2015 publicouse no DOG a Orde do 28 de decembro de 2015 pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con tella cerámica, e se procede á súa convocatoria para o ano 2016.
Xunto coa citada orde non se fixeron públicos os anexos, polo que cómpre proceder agora á súa publicación.
En consecuencia co anteriormente exposto, no exercicio das facultades que me confire o artigo 4 do Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria, con relación co artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Único. Facer públicos os anexos da Orde do 28 de decembro de 2015 pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con tella cerámica, e se procede á súa convocatoria para o ano 2016.
Disposición adicional. Prazo de presentación de solicitudes
O prazo para a presentación de solicitudes, segundo establece o número 2 do artigo 2 da Orde do 28 de decembro de 2015 pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con tella cerámica, e se procede á súa convocatoria para o ano 2016, rematará o 20 de abril de 2016 (incluído), agás que se produza o suposto de esgotamento de crédito.
Disposición derradeira. Entrada en vigor
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 20 de xaneiro de 2016
– Descrición do estado inicial da cuberta que se vai renovar e da solución construtiva proposta.
– Descrición das obras de renovación. Alcance detallado das diferentes actuacións que se van levar a cabo.
– Planificación dos traballos no tempo con referencia a cada unha das actuacións que configuran o proxecto.
ORDE do 20 de xaneiro de 2016 pola que se fan públicos os anexos da Orde do 28 de decembro de 2015 pola que se establecen as bases reguladoras para a concesión de subvencións, en réxime de concorrencia non competitiva, para a rehabilitación con granito das fachadas de edificacións de vivenda existentes e se procede á súa convocatoria para o ano 2016 (código de procedemento IN316A).
Consellería de Economía, Emprego e Industria — III. Outras disposicións — 27/01/2016

O día 31 de decembro de 2015 publicouse no DOG a Orde do 28 de decembro de 2015 pola que se establecen as bases reguladoras para a concesión de subvencións, en réxime de concorrencia non competitiva, para a rehabilitación con granito das fachadas de edificacións de vivenda existentes e se procede a súa convocatoria para o ano 2016.
Xunto coa citada orde non se fixeron públicos os anexos, polo que cómpre proceder agora á súa publicación.
En consecuencia co anteriormente exposto, no exercicio das facultades que me confire o artigo 4 do Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria, con relación ao artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Único. Facer públicos os anexos da Orde do 28 de decembro de 2015 pola que se establecen as bases reguladoras para a concesión de subvencións, en réxime de concorrencia non competitiva, para a rehabilitación con granito das fachadas de edificacións de vivenda existentes e se procede a súa convocatoria para o ano 2016.
Disposición adicional. Prazo de presentación de solicitudes
O prazo para a presentación de solicitudes, segundo establece o número 2 do artigo 2 da Orde do 28 de decembro de 2015, pola que se establecen as bases reguladoras para a concesión de subvencións, en réxime de concorrencia non competitiva, para a rehabilitación con granito das fachadas de edificacións de vivenda existentes e se procede a súa convocatoria para o ano 2016, rematará o 20 de abril de 2016 (incluído), agás que se produza o suposto de esgotamento de crédito.
Disposición derradeira. Entrada en vigor
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 20 de xaneiro de 2016
Descrición do estado inicial da fachada que se vai rehabilitar e da solución construtiva
proposta.
Descrición das obras de rehabilitación. Alcance detallado das diferentes actuacións que se van levar a cabo.
Planificación dos traballos no tempo con referencia a cada unha das actuacións que configuran o proxecto.
RESOLUCIÓN do 15 de xaneiro de 2016, da Secretaría Xeral Técnica e do Patrimonio da Consellería de Facenda, pola que se dá publicidade aos convenios de colaboración subscritos por esta consellería no terceiro cuadrimestre do ano 2015.
Consellería de Facenda — III. Outras disposicións — 27/01/2016

En virtude do establecido no artigo 11 da Lei 4/2006, do 30 de xuño, de transparencia e boas prácticas na Administración pública galega,
Artigo único
Darlle publicidade á relación dos convenios subscritos pola Consellería de Facenda nos meses de setembro, outubro, novembro e decembro do ano 2015, e que se incorpora como anexo a esta resolución.
Santiago de Compostela, 15 de xaneiro de 2016
CORRECCIÓN de erros. Resolución do 14 de xaneiro de 2016, da Secretaría Xeral da Emigración, pola que se lle dá publicidade ao convenio de colaboración subscrito por esta secretaría xeral no terceiro cuadrimestre de 2015.
Vicepresidencia e Consellería de Presidencia, Administracións Públicas e Xustiza — III. Outras disposicións — 27/01/2016

Advertido erro na resolución antes citada, publicada no DOG núm. 13, do 21 de xaneiro de 2016, cómpre efectuar a seguinte corrección:
O anexo publicado na páxina 2287 debe ser substituído polo seguinte:
ORDE do 14 de xaneiro de 2016 pola que se fan públicos os anexos da Orde do 28 de decembro de 2015 pola que se establecen as bases reguladoras dos programas de subvencións para sufragar os gastos de funcionamento das entidades asociativas galegas de persoas traballadoras autónomas, das entidades asociativas de centros especiais de emprego e das entidades asociativas de empresas de inserción laboral, e se procede á súa convocatoria para o ano 2016.
Consellería de Economía, Emprego e Industria — III. Outras disposicións — 27/01/2016

O día 30 de decembro de 2015 publicouse no DOG a Orde do 28 de decembro de 2015 pola que se establecen as bases reguladoras dos programas de subvencións para sufragar os gastos de funcionamento das entidades asociativas galegas de persoas traballadoras autónomas, das entidades asociativas de centros especiais de emprego e das entidades asociativas de empresas de inserción laboral, e se procede á súa convocatoria para o ano 2016. Xunto coa citada orde non se fixeron públicos os anexos, polo que cómpre proceder agora á súa publicación.
En consecuencia co anteriormente exposto, no exercicio das facultades que me confire o artigo 4 do Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria, con relación ao artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Único. Facer públicos os anexos da Orde do 28 de decembro de 2015 pola que se establecen as bases reguladoras dos programas de subvencións para sufragar os gastos de funcionamento das entidades asociativas galegas de persoas traballadoras autónomas, das entidades asociativas de centros especiais de emprego e das entidades asociativas de empresas de inserción laboral, e se procede á súa convocatoria para o ano 2016.
Disposición adicional primeira. Prazo de presentación das solicitudes
O prazo de presentación das correspondentes solicitudes, previsto no número 2 do artigo 7 da Orde do 28 de decembro de 2015 pola que se establecen as bases reguladoras dos programas de subvencións para sufragar os gastos de funcionamento das entidades asociativas galegas de persoas traballadoras autónomas, das entidades asociativas de centros especiais de emprego e das entidades asociativas de empresas de inserción laboral, e se procede á súa convocatoria para o ano 2016, entenderase que remata no prazo dun mes a partir do día seguinte ao da publicación da presente orde no Diario Oficial de Galicia.
Santiago de Compostela, 14 de xaneiro de 2016
RESOLUCIÓN do 29 de febreiro de 2016, da Dirección Xeral de Educación, Formación Profesional e Innovación Educativa, pola que se nomea e se fai pública a composición do tribunal que deberá xulgar as probas de acceso aos ciclos formativos de grao medio e de grao superior de formación profesional para o ano 2016.
Consellería de Cultura, Educación e Ordenación Universitaria — III. Outras disposicións — 29/03/2016

Mediante a Orde do 2 de febreiro de 2016 pola que se convocan probas de acceso aos ciclos formativos de grao medio e de grao superior de formación profesional do sistema educativo para o ano 2016, acórdase convocar de xeito ordinario probas de acceso aos ciclos formativos de grao medio e de grao superior de formación profesional en centros docentes sostidos con fondos públicos para o ano 2016.
Segundo a autorización establecida no artigo 3 da dita Orde do 2 de febreiro de 2016, esta dirección xeral
Facer pública a composición do tribunal avaliador que deberá xulgar as probas de acceso aos ciclos formativos de formación profesional de grao medio e de grao superior da Comunidade Autónoma de Galicia, para o ano 2016, que figura no anexo desta resolución.
Este tribunal terá dereito a percibir as indemnizacións que corresponden á categoría terceira, segundo o Decreto 144/2001, do 7 de xuño, sobre indemnizacións por razóns de servizo ao persoal con destino na Administración autonómica de Galicia.
Santiago de Compostela, 29 de febreiro de 2016
EXTRACTO da Orde do 11 de marzo de 2016 pola que se establecen as bases reguladoras para a concesión, en réxime de concorrencia competitiva, de subvencións a concellos de Galicia e ás súas entidades públicas con personalidade xurídica propia e agrupacións de concellos, para o equipamento e mellora das instalacións e locais utilizados para a realización de actividades culturais, e se procede á súa convocatoria para o ano 2016.
Consellería de Cultura, Educación e Ordenación Universitaria — III. Outras disposicións — 29/03/2016

BDNS (Identif.): 302654.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Beneficiarios
Concellos de Galicia e as súas entidades públicas, así como as agrupacións de concellos, titulares de locais culturais, cunha programación estable ao longo do ano.
Segundo. Finalidade
A concesión de axudas, en réxime de concorrencia competitiva, das subvencións destinadas á mellora e equipamento dos locais das corporacións locais e as súas entidades públicas con personalidade xurídica propia para o ano 2016, no que atinxe á mellora do equipamento e das dotacións técnicas dos locais destinados a actividades culturais.
Para os efectos desta convocatoria, enténdense por locais de corporacións locais e as súas entidades públicas con personalidade xurídica propia aqueles que son propiedade das citadas entidades, sitos en Galicia e que contribúan ao fomento da cultura en Galicia.
Terceiro. Bases reguladoras
Orde do 11 de marzo de 2016 pola que se establecen as bases reguladoras para a concesión, en réxime de concorrencia competitiva, de subvencións a concellos de Galicia e ás súas entidades públicas con personalidade xurídica propia e agrupacións de concellos, para o equipamento e mellora das instalacións e locais utilizados para a realización de actividades culturais, e se procede á súa convocatoria para o ano 2016.
Cuarto. Importe
Para a concesión das subvencións convocadas destinarase un crédito de total 500.000 euros con cargo á aplicación orzamentaria 10.20.432B.760.0
A axuda máxima por beneficiario que concederá a consellería será de 30.000 euros que, en ningún caso, poderá superar o 75 % do orzamento total do proxecto subvencionable. Este importe de 30.000 euros ascenderá a 35.000 euros cando se trate de solicitudes conxuntas, é dicir, solicitudes presentadas conxuntamente por máis dunha entidade local baixo calquera fórmula (agrupación, asociación, mancomunidade, fusión ou calquera outra similar). O importe máximo destas axudas non poderá, en ningún caso, superar o custo das actividades que desenvolvan as entidades beneficiarias.
Quinto. Prazo de presentación de solicitudes
Un mes desde o día seguinte ao da publicación deste extracto no Diario Oficial de Galicia.
Santiago de Compostela, 11 de marzo de 2016
EXTRACTO da Orde do 14 de marzo de 2016 pola que se convocan axudas para a realización de actividades de formación en linguas estranxeiras no ano 2016, destinadas ao alumnado dos centros docentes sostidos con fondos públicos, en réxime de concorrencia competitiva.
Consellería de Cultura, Educación e Ordenación Universitaria — III. Outras disposicións — 28/03/2016

BDNS (Identif.): 302445
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Beneficiarios
Alumnado de centros sostidos con fondos públicos que impartan ensinanzas de réxime xeral, durante o curso 2015/16, na Comunidade Autónoma de Galicia, e que estea cursando 1º, 2º, 3º ou 4º de educación secundaria obrigatoria ou 1º ou 2º de bacharelato.
Segundo. Obxecto
Establecer as bases e convocar axudas, en réxime de concorrencia competitiva, para realizar as actividades de formación, dirixidas á mellora das competencias en lingua inglesa do alumnado de distintos niveis dos centros docentes sostidos con fondos públicos en Galicia, durante o ano 2016.
Terceiro. Bases reguladoras
Orde do 14 de marzo de 2016 pola que se convocan axudas para a realización de actividades de formación en linguas estranxeiras no ano 2016, destinadas ao alumnado dos centros docentes sostidos con fondos públicos, en réxime de concorrencia competitiva.
Cuarto. Importe
Importe total da convocatoria: 299.340 euros.
Número de prazas: 682.
Importe individual: a contía da axuda para cada persoa beneficiaria será a resultante de aplicar a diferenza entre o custo por praza e a achega que lle corresponda segundo os custos e os grupos de achega familiar (A, B, C e D) sinalados na táboa seguinte e de acordo co procedemento aplicado para a súa selección e asignación a un grupo de achega familiar:
Quinto. Prazo de presentación de solicitudes
Un mes, contado a partir do día seguinte ao da publicación desta orde no
Diario Oficial de Galicia
.
Santiago de Compostela, 14 de marzo de 2016
RESOLUCIÓN do 7 de marzo de 2016, da Secretaría Xeral de Emprego, pola que se dá publicidade ás axudas concedidas ao abeiro da Orde do 12 de agosto de 2015 pola que se establecen as bases reguladoras das subvencións para a promoción do emprego autónomo das persoas novas inscritas no Sistema nacional de garantía xuvenil, con cargo ao Programa operativo de emprego xuvenil, e se procede á súa convocatoria para o ano 2015 (Diario Oficial de Galicia número 157, do 19 de agosto de 2015).
Consellería de Economía, Emprego e Industria — III. Outras disposicións — 28/03/2016

En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas con cargo á aplicación orzamentaria 11.02.322C.473.0, ao abeiro da Orde do 12 de agosto de 2015 pola que se establecen as bases reguladoras das subvencións para a promoción do emprego autónomo das persoas novas inscritas no Sistema nacional de garantía xuvenil, con cargo ao Programa operativo de emprego xuvenil e se procede á súa convocatoria para o ano 2015.
Convocatoria: Orde do 12 de agosto de 2015 pola que se establecen las bases reguladoras do Programa para a promoción do emprego autónomo das persoas novas inscritas no Sistema nacional de garantía xuvenil, con cargo ao Programa operativo de emprego xuvenil, e se procede á súa convocatoria para o ano 2015 (Diario Oficial de Galicia núm. 157, do 19 de agosto de 2015).
Este programa de promoción do emprego autónomo está cofinanciado polo Fondo Social Europeo e pola iniciativa de emprego xuvenil, nunha porcentaxe do 91,89 %, no eixo 5, prioridade de investimento 8.2, obxectivo específico 8.2.3 e acción 8.2.3.3, no marco de Programa operativo de emprego xuvenil.
Santiago de Compostela, 7 de marzo de 2016
EXTRACTO da Orde do 11 de marzo de 2016 pola que se regulan as bases das subvencións para entidades de acción voluntaria e entidades locais enmarcadas no programa Servizo de voluntariado xuvenil e se procede á súa convocatoria para o ano 2016.
Consellería de Política Social — III. Outras disposicións — 28/03/2016

BDNS (identif.): 302480
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Beneficiarias
Entidades de acción voluntaria e as entidades locais que realicen proxectos de voluntariado enmarcados no programa Servizo de voluntariado xuvenil, desde o 1 de xaneiro ata o 15 de outubro de 2016.
Segundo. Obxecto
Establecer as bases reguladoras polas que se rexerán as subvencións dirixidas a entidades de acción voluntaria e a entidades locais enmarcadas no programa Servizo de voluntariado xuvenil, desde o 1 de xaneiro ata o 15 de outubro de 2016, e proceder á súa convocatoria para o ano 2016. O dito programa consiste en incorporar ás entidades de acción voluntaria e ás entidades locais inscritas no Rexistro de Acción Voluntaria de Galicia mozos/as galegos/as para a súa colaboración como voluntarios/as na realización dos proxectos de voluntariado que se presenten ao abeiro desta convocatoria.
Terceiro. Bases reguladoras e convocatoria
Orde do 11 de marzo de 2016 pola que se regulan as bases das subvencións para entidades de acción voluntaria e entidades locais enmarcadas no programa Servizo de voluntariado xuvenil e se procede á súa convocatoria para o ano 2016.
Cuarto. Contía
A contía global da convocatoria é de 375.000 €, dos cales 175.000 € se reservan para entidades locais, mentres que os restantes 200.000 € son para entidades de acción voluntaria. Finánciase o 100 % do proxecto, cuxo orzamento non poderá ser superior a 4.800 €.
Quinto. Prazo de presentación de solicitudes
O prazo de presentación de solicitudes será dun mes, que se contará a partir do día seguinte ao da publicación da orde de convocatoria no Diario Oficial de Galicia.
Sexto. Outros datos
Coa presentación da solicitude presentarase o proxecto de actividades. Admitirase un só proxecto por entidade coa súa denominación/nome, os obxectivos, a identificación de problemas e o número aproximado de beneficiarios. Este irá acompañado do número de persoas voluntarias coas cales se pretende executar o proxecto, das horas de execución deste por parte de cada un/unha dos voluntarios/as e do número de días que participará cada un, así como do custo que correspondería por número de voluntarios/as e días e dun orzamento desagregado do custo das demais actividades.
A concesión da axuda tramítase en réxime de concorrencia competitiva. Requírese unha puntuación mínima e a concesión efectúase por orde de puntuación ata esgotar o crédito orzamentario.
Santiago de Compostela, 11 de marzo de 2016
RESOLUCIÓN do 22 de marzo de 2016, da Secretaría Xeral da Emigración, pola que se fan públicas a convocatoria e a orde do día da sesión do XI Pleno do Consello de Comunidades Galegas.
Vicepresidencia e Consellería de Presidencia, Administracións Públicas e Xustiza — III. Outras disposicións — 28/03/2016

En cumprimento do establecido no artigo 16 do Decreto 111/2015, do 6 de agosto, polo que se aproba o Regulamento de organización e funcionamento do Consello de Comunidades Galegas, coa conformidade do presidente da Xunta de Galicia,
Facer pública a convocatoria e a orde do día da sesión do Pleno do Consello de Comunidades Galegas, que terá lugar os días 27 e 28 de maio de 2016 na Habana (República de Cuba).
Santiago de Compostela, 22 de marzo de 2016
1. Constitución do Pleno e apertura da sesión.
2. Aprobación da acta do X Pleno do Consello de Comunidades Galegas.
3. Exposición das liñas de actuación da Secretaría Xeral da Emigración.
4. Constitución e desenvolvemento dos relatorios.
5. Elección das comunidades galegas representantes na Comisión Delegada do XI Pleno do Consello de Comunidades Galegas.
6. Lectura e aprobación das conclusións dos relatorios.
7. Rolda de intervencións libres.
8. Proclamación e nomeamento das comunidades galegas electas na Comisión Delegada do XI Pleno do Consello de Comunidades Galegas.
9. Clausura do Pleno.
RESOLUCIÓN do 18 de marzo de 2016, da Xefatura Territorial de Ourense, pola que se dá publicidade ás axudas concedidas ao abeiro da Orde do 12 de agosto de 2015 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, con cargo ao programa operativo FSE Galicia 2014-2020, e se procede á súa convocatoria para o ano 2015 (Diario Oficial de Galicia número 157, do 19 de agosto).
Consellería de Economía, Emprego e Industria — III. Outras disposicións — 28/03/2016

A Orde do 12 de agosto de 2015 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, con cargo ao programa operativo FSE Galicia 2014-2020, e se procede á súa convocatoria para o ano 2015 (
Diario Oficial de Galicia
número 157, do 19 de agosto), establece no seu artigo 4 que a distribución provincial de créditos para o financiamento das axudas e subvencións previstas nesta orde será directamente proporcional á porcentaxe do paro rexistrado en cada provincia en 31 de decembro de 2014, segundo os datos de paro rexistrados do Servizo Público de Emprego de Galicia.
Segundo os datos do paro rexistrado nesta provincia, correspondeulle un crédito de 1.842.800 euros.
Así mesmo, e de conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 20 de xuño, de transparencia e de boas prácticas na Administración pública galega, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, a finalidade da subvención, o/a beneficiario/a e a cantidade concedida.
En virtude do anterior, a persoa titular da Xefatura Territorial da Consellería de Economía, Emprego e Industria, por delegación do conselleiro,
Ordenar a publicación no
Diario Oficial de Galicia
das subvencións concedidas na provincia de Ourense con cargo á aplicación orzamentaria 11.02.322C.472.0, ao abeiro da Orde do 12 de agosto de 2015 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, con cargo ao programa operativo FSE Galicia 2014-2020, e se procede á súa convocatoria para o ano 2015.
Este programa de promoción do emprego autónomo está cofinanciado polo Fondo Social Europeo, nunha porcentaxe do 80 %, no eixe 1, prioridade de investimento 8.3, obxectivo específico 8.3.1, no marco da programación FSE Galicia 2014-2020.
Ourense, 18 de marzo de 2016
RESOLUCIÓN do 16 de marzo de 2016, da Dirección Xeral de Orientación e Promoción Laboral, pola que se dá publicidade das axudas concedidas ao abeiro da Orde do 21 de xaneiro de 2015, pola que se establecen as bases reguladoras das axudas e subvencións para o fomento do emprego a través dos programas mixtos de emprego e formación da Comunidade Autónoma de Galicia dirixidos a mellorar a empregabilidade, a cualificación e a inserción profesional das persoas mozas incluídas no ficheiro do Sistema nacional de garantía xuvenil, no ámbito da Comunidade Autónoma de Galicia, e se procede á súa convocatoria para o ano 2015 (Diario Oficial de Galicia número 17, do 27 de xaneiro).
Consellería de Economía, Emprego e Industria — III. Outras disposicións — 31/03/2016

O artigo 22.6 da orde reguladora dispón que as resolucións de concesión serán obxecto de publicación no Diario Oficial de Galicia, de acordo co disposto na Lei 38/2003, do 17 de novembro, na Lei 4/2006, do 30 de xuño, no Decreto 132/2006, do 27 de xullo, e na Lei 9/2007, do 13 de xuño, de subvencións de Galicia.
En consecuencia,
Ordenar a publicación no Diario Oficial de Galicia das subvencións concedidas con cargo á aplicación orzamentaria 11.03.322A.460.2, para o fomento do emprego a través dos programas mixtos de emprego e formación da Comunidade Autónoma de Galicia dirixidos a mellorar a empregabilidade, a cualificación e a inserción profesional das persoas mozas incluídas no ficheiro do Sistema nacional de garantía xuvenil, no ámbito da Comunidade Autónoma de Galicia, ao abeiro da Orde do 21 de xaneiro de 2015 (DOG núm. 17, do 27 de xaneiro).
Santiago de Compostela, 16 de marzo de 2016
RESOLUCIÓN do 14 de marzo de 2016, da Secretaría Xeral de Emprego, pola que se dá publicidade das axudas concedidas ao abeiro da Orde do 24 de abril de 2015 pola que se regula o réxime de subvencións ás centrais sindicais para o ano 2015 (Diario Oficial de Galicia número 85, do 7 de maio).
Consellería de Economía, Emprego e Industria — III. Outras disposicións — 31/03/2016

O artigo 15 da Lei 9/2007, do 13 de xuño, de subvencións de Galicia dispón: «Os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou as finalidades da subvención».
De acordo co exposto,
Ordenar a publicación no
Diario Oficial de Galicia
das subvencións concedidas con cargo ás seguintes aplicacións orzamentarias:
11.02.324A.481.6 - Programa I: Axuda para o desenvolvemento das actividades ordinarias das centrais sindicais durante o ano 2015.
11.02.324A.481.7 - Programa II: Axuda para promover o funcionamento dos gabinetes técnicos das centrais sindicais e para plans de formación de cadros e delegadas e delegados sindicais.
Crédito orzamentario: 1.099.800 €, que se distribúen en:
Programa I: 780.200 €.
Programa II: 319.600 €.
Santiago de Compostela, 14 de marzo de 2016
DECRETO 5/2016, do 28 de xaneiro, polo que se nomea director xeral de Inclusión Social a Arturo Parrado Puente.
Consellería de Política Social — II. Autoridades e persoal — 29/01/2016

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Política Social, e logo de deliberación do Consello da Xunta de Galicia, na súa reunión do día vinte e oito de xaneiro de dous mil dezaseis,
Nomeo director xeral de Inclusión Social a Arturo Parrado Puente.
Santiago de Compostela, vinte e oito de xaneiro de dous mil dezaseis
ORDE do 22 de xaneiro de 2016 pola que se dispón o nomeamento dun vogal do Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 28/01/2016

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O nomeamento de Ángel Moldes Martínez como vogal no Consello de Administración da Autoridade Portuaria de Marín e Ría de Pontevedra en representación da Administración xeral do Estado.
Santiago de Compostela, 22 de xaneiro de 2016
ORDE do 22 de xaneiro de 2016 pola que se dispón o cesamento dun vogal do Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 28/01/2016

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O cesamento de Ricardo Aguilar Argenti como vogal no Consello de Administración da Autoridade Portuaria de Marín e Ría de Pontevedra en representación da Administración xeral do Estado, agradecéndolle os servizos prestados.
Santiago de Compostela, 22 de xaneiro de 2016
RESOLUCIÓN do 20 de xaneiro de 2016 pola que se amplía o prazo de presentación de solicitudes da Resolución do 28 de decembro de 2015 pola que se lle dá publicidade ao acordo do Consello de Dirección que aproba as bases reguladoras das axudas para a execución de accións de promoción exterior conxunta das empresas galegas (Galicia Exporta Organismos Intermedios), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia competitiva.
Instituto Galego de Promoción Económica — III. Outras disposicións — 28/01/2016

No Diario Oficial de Galicia núm. 248, do 30 de decembro de 2015, publicouse a Resolución do 28 de decembro de 2015 pola que se lle dá publicidade ao acordo do Consello de Dirección que aproba as bases reguladoras das axudas do Igape para a execución de accións de promoción exterior conxunta das empresas galegas (Galicia Exporta Organismos Intermedios), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia competitiva.
No punto terceiro do Resolvo establécese que o prazo de presentación de solicitudes rematará o 12 de febreiro de 2016.
Tendo en conta que as solicitudes de axuda deben presentarse mediante formulario normalizado que se obterá de xeito obrigatorio na oficina virtual do Igape, e que o dito formulario estivo dispoñible con certo atraso, considérase conveniente ampliar o prazo de presentación de solicitudes ata o 2 de marzo de 2016.
Por todo o anterior, de conformidade co disposto no artigo 49 da Lei 30/1992, do 26 de novembro, de réxime xurídico das administracións públicas e do procedemento administrativo común, e dado que non se causan prexuízos a terceiros,
Primeiro
Ampliar ata o 2 de marzo de 2016, inclusive, o prazo de presentación de solicitudes previsto no punto terceiro do Resolvo da Resolución do 28 de decembro de 2015 pola que se lle dá publicidade ao acordo do Consello de Dirección que aproba as bases reguladoras das axudas do Igape para a execución de accións de promoción exterior conxunta das empresas galegas (Galicia Exporta Organismos Intermedios), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia competitiva.
Segundo
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 20 de xaneiro de 2016